सरपंच के हाथ-पैर तोड़ने वाला आरोपी मय कट्टे के गिरफ्तार
ग्राम रामपुरा में पुरानी रंजिश को लेकर सरपंच की लाठियों से पीटकर हाथ पैर तोड़ने वाले चार आरोपियों में से पुलिस ने एक को गिरफ्तार कर लिया है। आरोपी के कब्जे से एक 315 बोर का कट्टा व राउंड भी बरामद किया गया है।थाना प्रभारी शशांक शुक्ला ने बताया कि गुरुवार को रामपुरा सरपंच आशाराम डॉक्टर के साथ गांव के ही बनमाली धाकड़, सुंदर, प्रहलाद और राममिलन धाकड़ ने लाठी डंडों से मारपीट कर दी थी जिससे सरपंच का बांया पैर और हाथ टूट गए थे। पुलिस ने इस मामले में सरपंच की रिपोर्ट पर चारों के खिलाफ मामला दर्ज कर लिया था। शुक्रवार को आरोपी राममिलन पुत्र बैजनाथ को गिरफ्तार कर लिया। आरोपी के कब्जे से एक 315 बोर का कट्टा व राउंड जब्त किया गया।
hin_Deva hin_Deva